În temeiul prevederilor art. 14 – 18 din H.G.R. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice Comuna Holboca Județul Iași, organizează concurs de recrutare pentru ocuparea postului vacant de asistent medical scolar, pe durată nedeterminată, cu program de lucru 8h/zi – 40h/săptămână, în cadrul Compartimentului Sanatate de la nivelul aparatului de specialitate al primarului comunei Holboca, judeţul Iaşi.

Calendarul de desfășurare al concursului pentru ocuparea postului de asistent medical generalist in cadrul Cabinete medicale structuri ale Scolii Dancu:

Nr. Crt. Activitate Data Ora
1. Data postării/publicării anunțului 21.07.2026 Ora 12:00
2. Data limită de depunere a dosarelor 03.08.2026 Ora 16:30
3. Selecția dosarelor 04-05.08.2026
4. Afișarea selecției dosarelor 05.08.2026 Ora 16:30
5. Termen limită pentru depunerea contestațiilor privind selecția dosarelor 06.08.2026 Ora 16:00
6. Afișarea rezultatelor la contestații 07.08.2026 Ora 14:00
7. Proba scrisă 10.08.2026 Ora 11:00
8. Afișarea rezultatelor la proba scrisă 11.08.2026 Ora 11:00
9. Termen limită contestații la proba scrisă 12.08.2026 Ora 11:00
10. Afișarea rezultatelor la soluționarea contestațiilor la proba scrisă 13.08.2026 Ora 11:00
11. Interviul 13.08.2026 Ora 12:00
12. Afișarea rezultatelor la proba de interviu 13.08.2026 Ora 14:00
13. Termen limită contestații la proba de interviu 14.08.2026 Ora 14:00
14. Afișarea rezultatelor la soluționarea contestațiilor la proba de interviu 17.08.2026 Ora 16:00
15. Afișarea rezultatelor finale ale concursului 18.08.2026 Ora 16:00
Depunerea dosarelor: 21.07.2026-03.08.2026, ora 16:30 la sediul Comunei Holboca – la compartimentul Registratura;

Condiții specifice pentru ocuparea postului contractual de asistent medical generalist in cadrul Cabinetului medical scolar :
a) studii de specialitate absolvite cu diplomă – școală sanitară postliceală sau studii echivalente recunoscute potrivit legii, în specialitatea asistent medical generalist;
b) certificat de membru al Ordinului Asistenților Medicali Generaliști, Moașelor și Asistenților Medicali din România – OAMGMAMR;
c) adeverință pentru participarea la concurs, eliberată de OAMGMAMR;
d) vechime în specialitatea studiilor absolvite de minimum 2 ani, dacă această condiție este prevăzută în fișa postului aprobată;
e) îndeplinirea condițiilor legale pentru exercitarea profesiei de asistent medical generalist.
Candidatul declarat admis are obligația de a prezenta, înainte de începerea activității, avizul anual valabil eliberat de OAMGMAMR, precum și celelalte documente necesare exercitării legale a profesiei.
Dosarele de înscriere la concurs se vor depune la sediul Comunei HOLBOCA – la compartimentul Registratură, în perioada 21.07.2026-03.08.2026, ORA 16.30 (inclusiv) și trebuie să conțină în mod obligatoriu următoarele documente:
a) formular de înscriere la concurs, conform modelului prevăzut la anexa nr. 2 la H.G. 1336/2022;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european.
Adeverința care atestă starea de sănătate conține, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condiţiile legii
Copiile de pe actele prevăzute la lit. b)-e), precum şi copia certificatului de încadrare într-un grad de handicap se prezintă însoțite de documentele originale, care se certifică cu mențiunea "conform cu originalul" de către secretarul comisiei de concurs. Certificatul de cazier judiciar sau, după caz, extrasul de pe cazierul judiciar poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecția dosarelor şi care nu a solicitat expres la înscrierea la concurs preluarea informațiilor privind antecedentele penale direct de la autoritatea sau instituția publică competentă cu eliberarea certificatelor de cazier judiciar are obligația de a completa dosarul de concurs cu originalul documentului, anterior datei de susținere a probei scrise şi/sau probei practice. 

Atribuții stabilite în fișa postului, precum și alte date necesare desfășurării concursului – asistent medical generalist in cadrul Cabinetului medical scolar :
a) asigură supravegherea stării de sănătate a preșcolarilor și elevilor din unitățile de învățământ arondate;
b) efectuează triajul epidemiologic după vacanțe și ori de câte ori este necesar, în vederea prevenirii apariției și răspândirii bolilor transmisibile;
c) acordă primul ajutor și asistență medicală de urgență în caz de accident, îmbolnăvire acută sau alte situații de urgență apărute în unitatea de învățământ;
d) monitorizează starea de sănătate a copiilor cu afecțiuni cronice și ține evidența acestora, în colaborare cu medicul școlar, medicul de familie și părinții/reprezentanții legali;
e) administrează tratamentele prescrise elevilor, în limita competențelor profesionale și cu respectarea prescripțiilor medicale;
f) efectuează măsurători antropometrice (greutate, înălțime, indice de masă corporală) și contribuie la evaluarea dezvoltării fizice și armonioase a copiilor;
g) participă la efectuarea examenelor medicale periodice și la evaluarea stării de sănătate a elevilor;
h) identifică precoce eventualele probleme de sănătate, tulburări de dezvoltare sau deficiențe și îndrumă elevii către servicii medicale de specialitate;
i) organizează și desfășoară activități de educație pentru sănătate privind igiena personală, alimentația sănătoasă, prevenirea consumului de alcool, tutun și substanțe interzise, sănătatea reproducerii și prevenirea bolilor transmisibile;
j) monitorizează respectarea normelor de igienă în unitățile de învățământ, inclusiv în sălile de clasă, grupurile sanitare, spațiile de servire a mesei și spațiile de joacă;
k) participă la implementarea programelor naționale și locale de sănătate publică derulate în mediul școlar;
l) colaborează cu cadrele didactice, consilierii școlari, părinții și alte instituții abilitate în vederea asigurării unui climat favorabil sănătății și dezvoltării elevilor;
m) identifică situațiile de risc social, de abuz, neglijare sau violență asupra copiilor și sesizează instituțiile competente, conform prevederilor legale;
n) participă la prevenirea și combaterea focarelor de boli transmisibile în colectivitățile școlare, în colaborare cu Direcția de Sănătate Publică;
o) întocmește și completează documentele medicale specifice activității (registre de consultații, fișe medicale, evidențe epidemiologice, raportări statistice);
p) păstrează confidențialitatea datelor cu caracter personal și a informațiilor medicale privind elevii;
q) participă la comisiile, programele și activitățile organizate la nivelul unității de învățământ sau al autorității publice locale, în domeniul sănătății și protecției copilului;
r) asigură consilierea elevilor și părinților privind prevenirea îmbolnăvirilor și adoptarea unui stil de viață sănătos;
s) participă la activități de formare profesională continuă și perfecționare în domeniul asistenței medicale școlare;
t) îndeplinește orice alte atribuții stabilite prin lege, hotărâri ale autorităților competente sau dispoziții ale superiorului ierarhic, în limita competențelor profesionale.

